stanford-oval/wikipedia huggingface dataset:
מצעדי המוזיקה בממלכה המאוחדת
מצעדים עיקריים

| שם המצעד | תיאור |
| --- | --- |
מצעד הסינגלים הבריטי: מצעד הסינגלים הרשמי בממלכה המאוחדת. הוא מתבסס על מכירות פיזיות והורדות דיגיטליות, ומאז יולי 2014 גם על סטרימינג.
מצעד האלבומים הבריטי: מצעד האלבומים הרשמי בממלכה המאוחדת. הוא מתבסס על מכירות פיזיות והורדות דיגיטליות, ומאז מרץ 2015 גם על סטרימינג.
"40 הגדולים של וודאפון": מצעד הסינגלים הושק ב-2009 והתבסס על הורדות באייטונס. הוא משודר ב-140 תחנות רדיו מקומיות בממלכה המאוחדת.
מצעד הסינגלים הדיגיטליים הבריטי: מצעד סינגלים המבוסס אך ורק על הורדות דיגיטליות. הושק בשנת 2004.
מצעד האלבומים הדיגיטליים הבריטי: מצעד אלבומים המבוסס אך ורק על הורדות דיגיטליות. הושק בשנת 2006.
מצעד שירי הסטרימינג הבריטי: מצעד המבוסס אך ורק על השמעות שירים בשירותי סטרימינג דיגיטליים.
מצעד אלבומי הסטרימינג הבריטי: מצעד המבוסס אך ורק על השמעות אלבומים בשירותי סטרימינג דיגיטליים.
מצעד הווידאו קליפים: מצעד המבוסס אך ורק על הקליפים הגדולים ביותר של השבוע בממלכה המאוחדת, בהתבסס על מכירות של תקליטורי DVD, בלו-ריי ופורמטים פיזיים אחרים.
מצעד סינגלי ה-R&B הבריטי: מצעד הסינגלים והאלבומים הנמכרים ביותר בסצנת ה-R&B והראפ.
מצעד אלבומי ה-R&B הבריטי: מצעד הסינגלים והאלבומים הנמכרים ביותר בסצנת ה-R&B והראפ.
מצעד סינגלי הרוק & המטאל הבריטי: מצעד הסינגלים והאלבומים הנמכרים ביותר בסצנת הרוק והמטאל.
מצעד אלבומי הרוק & המטאל הבריטי: מצעד הסינגלים והאלבומים הנמכרים ביותר בסצנת הרוק והמטאל.
מצעד הסינגלים העצמאיים הבריטי: מצעד הסינגלים והאלבומים העצמאיים הנמכרים ביותר.
מצעד האלבומים העצמאיים הבריטי: מצעד הסינגלים והאלבומים העצמאיים הנמכרים ביותר.
מצעד סינגלי הדאנס הבריטי: מצעד הסינגלים הנמכרים ביותר בסצנת הדאנס.
מצעד אלבומי הדאנס הבריטי: מצעד האלבומים הנמכרים ביותר בסצנת הדאנס.
מצעד המוזיקה האסייתית הבריטי: מצעד הסינגלים האסייתיים הנמכרים ביותר.
מצעד הסינגלים הסקוטי: מצעד אזורי. משקף את המכירות שמוצגות לקראת מצעד הסינגלים הבריטי בסקוטלנד בלבד.
מצעד האלבומים הסקוטי: מצעד אזורי. משקף את המכירות שמוצגות לקראת מצעד האלבומים הבריטי בסקוטלנד בלבד.
מצעד סרטוני הסטרימינג הרשמי: מצעד המבוסס אך ורק על השמעת שירים בשירותי הזרמת וידאו דיגיטליים.
מצעד סינגלי הוויניל הרשמי: מצעד הסינגלים הנמכרים ביותר על גבי ויניל.
מצעד אלבומי הוויניל הרשמי: מצעד האלבומים הנמכרים ביותר על גבי ויניל.
מצעדים עיקריים > שונות

סוגות מוזיקליות, פורמטים ומצעדים אזוריים נוספים מתפרסמים על ידי חברת המצעדים הרשמית (OCC) כמו גם מפיצים אחרים.
תחנת קלאסיק FM (אנ') פרסמה מצעד מוזיקה קלאסית, כמו גם היכל תהילה שנתי. בתגובה, חברת BBC רדיו 3 (אנ') פרסמה מצעד קלאסי שפירט רק קלאסיקות "רציניות", תוך הקדשת חלק מתוכניות הבוקר של יום שלישי למצעד הזה.
הערות שוליים

↑  Kreisler, Lauren (22 ביוני 2014). "UK's Official Singles Chart to include streaming data for first time". Official Charts Company. נבדק ב-22 ביוני 2014. {{cite web}}:  (עזרה)
↑  Copsey, Rob (11 בפברואר 2015). "UK's Official Albums Chart to include streaming data for first time". Official Charts Company. נבדק ב-17 ביוני 2015. {{cite web}}:  (עזרה)
↑    Emma Barnett, Technology and Digital Media Correspondent, ‏The 'Top 10' singles go real time in iTunes deal, The Telegraph, 22 May 2009
↑  Wells, Matt (2 בספטמבר 2004). "Record industry produces first chart of legal downloads". The Guardian. Guardian Media Group. נבדק ב-17 ביוני 2015. {{cite news}}:  (עזרה)
↑  West, Dave (9 באפריל 2006). "Album chart allows downloads from Sunday". דיגיטל ספיי. Hearst Magazines UK. נבדק ב-23 ביולי 2015. {{cite web}}:  (עזרה)
↑  Langshaw, Mark (10 במאי 2012). "Official music streaming chart launching in UK". דיגיטל ספיי. Hearst Magazines UK. נבדק ב-17 ביוני 2015. {{cite web}}:  (עזרה)
↑  "Album charts to count streamed songs". BBC News. BBC. 12 בפברואר 2015. נבדק ב-24 בנובמבר 2015. {{cite news}}:  (עזרה)
↑  Official Music Video Chart Top 50 | Official Charts Company, www.officialcharts.com (באנגלית)
↑  "BritAsia In Conjunction With The Official Charts Company Launch - The UK Punjabi Chart". Daily Ent Xpress. 16 באוקטובר 2019. אורכב מ-המקור ב-27 בינואר 2021. נבדק ב-13 באוקטובר 2021. {{cite web}}:  (עזרה)
↑  Official Video Streaming Chart Top 100 | Official Charts Company, www.officialcharts.com (באנגלית)
1 2  Siddique, Haroon (13 באפריל 2015). "Vinyl records get into groove with own charts". The Guardian. Guardian Media Group. נבדק ב-29 בדצמבר 2015. {{cite news}}:  (עזרה)
↑  "BBC - Podcasts and Downloads Rights Restrictions". bbc.co.uk.
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |
מייקל פוט

מייקל מקינטוש פוט (באנגלית: Michael Mackintosh Foot;‏ 23 ביולי 1913 – 3 במרץ 2010) היה פוליטיקאי בריטי. מראשי מפלגת הלייבור ומוביל גוש השמאל הסוציאליסטי במפלגה. יו"ר המפלגה ויו"ר האופוזיציה בין השנים 1980–1983.
משפחתו

נולד בפלימות' למשפחה פעילה פוליטית. אביו, איזק, היה חבר המפלגה הליברלית וראש עיריי פלימות'. אחיו, ג'ון פוט, ברון פוט, היה חבר בית הלורדים. אח נוסף, יו פוט, ברון קרדון, כיהן כשגריר בריטניה לאומות המאוחדות והיה המושל הכללי האחרון של קפריסין. אח נוסף, דינגל פוט, היה התובע הכללי של אנגליה וויילס.
תולדות חייו

פוט היה בוגר קולג' וודהאם לפילוסופיה, כלכלה ומדע המדינה באוניברסיטת אוקספורד ולאחר מכן עבד כעיתונאי בעיתון Evening Standard.
בגיל 22, לקראת הבחירות הכלליות בבריטניה 1935, הצטרך למפלגת הלייבור. בבחירות הכלליות בבריטניה 1945 נבחר כחבר פרלמנט מטעם מחוז פלימות'. הוא שב ונבחר בבחירות הכלליות בבריטניה 1950 ובבחירות הכלליות בבריטניה 1951 אך לא נבחר בבחירות הכלליות בבריטניה 1955. פוט מיצב את עצמו כחבר מרכזי בגוש השמאלי של המפלגה, בהנהגתו של אניירין בוואן. בין היתר הוביל פוט את התנועה לפירוק נשק גרעיני בבריטניה.
לאחר מותו של בוואן ב-1960 ירש אותו פוט כראש גוש השמאל ונבחר במקומו לפרלמנט כנציג מחוז הבית שלו בוויילס. מאז שב ונבחר כחבר פרלמנט מדי שנה עד פרישתו ב-1992. עם ניצחון הלייבור בבחירות הכלליות בבריטניה 1964 הציע לו ראש הממשלה הנבחר, הרולד וילסון, להתמנות כחבר הממשלה, אך פוט סירב והעדיף להוביל את האופוזיציה השמאלית בתוך מפלגתו-שלו. בין היתר התנגד פוט לכל מעורבות ותמיכה בריטית במלחמת וייטנאם, בניגוד למדיניות הממשלה.
בעקבות תבוסת הלייבור בבחירות הכלליות בבריטניה 1970 פנתה המפלגה שמאלה. לאחר שווילסון שב וזכה בראשות הממשלה בבחירות הכלליות בבריטניה 1974, התמנה פוט לשר העבודה והתעסוקה, בעיקר על רקע מעורבותו באיגודי העובדים. לאחר התפטרותו של וילסון ב-1976, נאבק פוט מול ג'יימס קלהאן על הובלת המפלגה. קלהאן היה ליו"ר המפלגה וראש הממשלה עד 1979 ופוט התמנה ליושב ראש בית הנבחרים הבריטי. המרגל העריק אולג גורדייבסקי חשף את פוט כסוכן קג"ב שנודע בכינוי "בוט".
יו"ר האופוזיציה

לאחר תבוסתו של קלהאן למרגרט תאצ'ר בבחירות הכלליות בבריטניה 1979, הביס אותו פוט גם במאבק על ראשות הלייבור ונבחר ליו"ר המפלגה. הקו שהוביל פוט היה לוחמני, בפרט כנגד מדיניותה של ראש הממשלה. הקו האידאולוגי הסוציאליסטי הקשוח שהוביל (שכלל פרישה מן הקהילה האירופית והלאמה של תעשיות), גרם לפרישתם של חברי מפלגה מן הצד הימני שלה, והקמת המפלגה הסוציאל-דמוקרטית.
לקראת הבחירות הכלליות בבריטניה 1983 הציגה המפלגה את המצע השמאלי ביותר של הלייבור עד אז. הפופולריות של תאצ'ר לאחר מלחמת פוקלנד, פיצול האופוזיציה והמצע הרדיקלי גרמו להתרסקות של הלייבור בבחירות. תבוסת הלייבור הייתה שפל אלקטורלי עבור המפלגה, והתוצאה הנמוכה ביותר שלה מאז 1918. ההפרש בין המפלגה המאוחדת, שזה עתה קמה כתוצאה מאיחוד של המפלגה הסוציאל-דמוקרטית יחד עם המפלגה הליברלית, ובין הלייבור עמד על 2 אחוזים בלבד - מה שערער את מעמד הלייבור כאופוזיציה הראשית לממשלה. לאור המפלה התפטר פוט והוחלף על ידי ניל קינוק.
פעילות לא פוליטית ואחרית ימיו

פוט פרש מהחיים הפוליטיים ב-1992. בין 1987 לפרישתו היה חבר הפרלמנט הזקן והוותיק ביותר.
פוט חיבר מספר ספרים, בהם ביוגרפיות של אניירין בוואן ושל ה. ג'. וולס ונבחר כחבר האגודה המלכותית לספרות.
פוט היה אוהד ידוע ואדוק של מועדון הכדורגל פלימות' ארגייל. לכבוד יום הולדתו ה-90 העניק לו המועדון רישום כשחקן בליגה הבריטית וחולצה מספר 90.
חיים אישיים

פוט היה נשוי ליוצרת הקולנוע, הסופרת וההיסטוריונית הפמיניסטית ג'יל קרייגי (Jill Craigie; 1911-1999) משנת 1949 ועד מותה. לזוג לא היו ילדים.
הוא היה אתאיסט מוצהר וסירב לכל כיבוד מלכותי, כולל מסדר אבירות ומעמד אצולה.
נפטר בגיל 96 וגופתו נשרפה בטקס חילוני.
מספריו

Armistice, 1918-39
Aneurin Bevan: a biography
H.G. : the history of Mr. Wells
Guilty men, 1957: Suez & Cyprus
Debts of honour
Loyalists and loners
Pen & the sword: a year in the life of Jonathan Swift
Politics of paradise : a vindication of Byron
הערות שוליים

↑  Michael Foot's passion for Plymouth Argyle,‏BBC, 3 במרץ 2010
↑  Should we keep God out of politics?, ‏ BBC, 1 באוקטובר 2010
| --- | --- |
בקרת זהויות :  NLI: 987007261228805171  PLWABN: 9810563082105606  BnF: cb12730298c (data)  CiNii: DA04261844  GND: 11932685X  ISNI: 0000 0001 2028 5523  LCCN: n50060550  NDL: 00540227  NKC: jn19990002343  NLA: 35092478  NLG: 151549  NTA: 070969647  RERO: 02-A000064171  SELIBR: 187152  SNAC: w6251wvh  SUDOC: 033858519  Trove: 824395  UKPARL: ZZJIyNt5  VIAF: 73977697   WorldCat (עם VIAF): 73977697
מצעדי המוזיקה בטורקיה

לוגו MusicTopTR (היה בשימוש עד שנת 2022).
מצעדי המוזיקה הטורקיים (באנגלית: Turkish music charts) מופצים ומשודרים על ידי נילסן מיוזיק קונטרול ובילבורד טורקיה. כמו כן, מצעדי המוזיקה הטורקיים אינם מתבססים על מכירות של סינגלים, היות ששוק המוזיקה הטורקי מפרסם מכירות של אלבומים בלבד. כמו כן, הוקם Popnable שאחראי על חמישה מצעדים שונים נוספים.
איגוד תעשיית ההקלטות הטורקי (Mü-Yap) מפרסם את מכירות האלבומים ומעניק להם תארים שונים, אך לא מפרסם מצעד אלבומים שבועי.
מצעדי שירים

ישנם שלושה מצעדי שירים עיקריים במדינה, שמתפרסמים על ידי נילסן מיוזיק קונטרול ובילבורד טורקיה:
רדיומוניטור טורקיה (בעבר, טורקיה טופ 20) – מדרג שירים בשפה הטורקית בלבד (הוצאת נילסן מיוזיק קונטרול).
טורקיה טופ 20 (בין-לאומי) – דירג שירים בשפות שאינן טורקית בלבד (הוצאת בילבורד טורקיה); המצעד הופסק בשנת 2010.
טורקיה רוק טופ 20 – מדרג שירי רוק בשפה הטורקית בלבד (הוצאת בילבורד טורקיה).
בנוסף לכך, ישנם המצעדים הרשמיים שמתפרסמים על ידי Popnable. בחסות החברה, מתפרסמים חמישה מצעדם שונים:
טורקיה טופ 40 – בדומה לרדיומוניטור טורקיה (טורקיה טופ 20), מדובר במצעד שבועי בו מדורגים שירים בשפה הטורקית בלבד (40 בסך הכול).
טורקיה טופ 100 – מצעד שירים יומי, המדרג את 100 השירים המצליחים ביותר באותו היום.
20 השירים האהובים ביותר – מצעד יומי של 20 השירים האהובים ביותר באותו היום.
10 השירים הטורדניים ביותר – מצעד יומי של 10 השירים הטורדניים/רועשים ביותר באותו היום.
ארטיסטס טופ 40 – מצעד חודשי של 40 האמנים המובילים ביותר באותו החודש.
ראו גם

בילבורד טורקיה
הערות שוליים

1 2  MÜ-YAP – MÜ-YAP Bağlantılı Hak Sahibi Fonogram Yapımcıları Meslek Birliği (בטורקית)
1 2  World Top Music Charts, Popnable.com (באנגלית)
↑  Nielsen Music Control - www.nielsenmusiccontrol.com, web.archive.org, ‏2007-06-23
↑  Top 40 Music Charts from Turkey, Popnable.com (באנגלית)
↑  Top 100 Songs - Daily Music Charts from Turkey, Popnable.com (באנגלית)
↑  Top 20 Likeable Songs - Daily Music Charts from Turkey, Popnable.com (באנגלית)
↑  A. Schmoldt, H. F. Benthe, G. Haberland, Digitoxin metabolism by rat liver microsomes, Biochemical Pharmacology 24, 1975-09-01, עמ' 1639–1641
↑  Artists Top 40 Music Charts from Turkey, Popnable.com (באנגלית)
| מצעדי המוזיקה בטורקיה |
| --- | --- | --- |
| רדיומוניטור טורקיה | מוכר כ-MusicTopTR Official Chart / שירים בשפה הטורקית בלבד / מצעדי איירפליי / הוצאת נילסן מיוזיק קונטרול   2006 • 2007 • 2008 • 2009 • 2010–2019 • 2020 ואילך |  |
| טורקיה טופ 20 (בין-לאומי) | שירים בשפה זרה בלבד / הוצאת בילבורד טורקיה   לפני 2008 • 2008 • 2009 |  |
| טורקיה רוק טופ 20 | שירי רוק בשפה הטורקית בלבד / הוצאת בילבורד טורקיה   לפני 2008 • 2008 • 2009 |  |
| ערכים קשורים | בילבורד טורקיה |  |
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |
מיקלוש השני גאראי

הכתרת זיגיסמונד לבית לוקסמבורג כמלך הונגריה ב-31 במרץ 1387 אחרי פיוס זמני עם המגנטים
אות מסדר הדרקון
טירת שיקלוש
מיקלוש השני גאראי או מיקלוש גאראי הבן (בהונגרית: II. Garai Miklós, בקרואטית: Nikola II Gorjanski, ‏ 1433-1367) היה אציל הונגרי, שכיהן כפלטין (נאדור) של הונגריה בשנים 1433-1402, באן של מאצ'ווה, אוסורה וסול (טוזלה של ימינו), של סלאבוניה (1402-1397), ושל קרואטיה ודלמטיה. תחת חסותו נמצאו גם אזורי ברניצ'בו, סרם, באצ'קה, באנאט ובאראניה.
יחד עם בן בריתו המקורב שטיבור משטיבוריץ הפך גאראי לאחד מעשירי האצילים בהונגריה והחזקים שבהם לאורך 30 שנה.
גאראי ניהל את ענייניה הפנימיים של הונגריה כאדם השני אחרי המלך ז'יגמונד לבית לוקסמבורג (1437-1368). המלך גמל לו בשנת 1416 והוסיף לשלט האצולה שלו את סמלי מסדר הדרקון (שהקים ב-1408) ומסדר הצעיף.
ביוגרפיה > ילדות וצעירות

מיקלוש גאראי השני נולד בשנת 1366 או 1367 לאחת מהחשובות שבמשפחות האצולה ההונגרית של המאה ה-15. בנו הבכור של מיקלוש גאראי (1386 - לערך 1325) שמילא גם הוא את תפקיד פלטין הונגריה בימי המלך לאיוש הגדול לבית אנז'ו.
משפחת גאראי או בקרואטית גוריאנסקי קיבלה את שמה מאחוזתה ביישוב הכפרי גארה או בקרואטית גוריה, שעל יד העיר ג'אקובו של ימינו שבמחוז סלאבוניה של קרואטיה.
אחרי מות המלך לאיוש הוכתרה למלכה בתו הקטינה, מריה שהייתה מאורסת בהתאם לרצון המלך לנסיך הגרמני-צ'כי  זיגיסמונד לבית לוקסמבורג,. בממלכה פרצו מאבקי כוח.
העוצרת אליזבתה מבוסניה, אלמנת המלך לאיוש, רצתה לחתן את בתה מריה בניגוד לרצון בעלה המנוח, עם הנסיך הצרפתי לואי מבית ואלואה - אורליאן, אחיו הצעיר של שארל השישי, מלך צרפת. המלך קרלו השלישי מנאפולי (קרלו די דוראצו), קרוב משפחה של לאיוש המנוח ויליד הונגריה, נקרא להונגריה על ידי חלק מהאצילים, הדיח מהשלטון את מריה ואת אמה. הוא הכריז את עצמו למלך הונגריה בשם קארוי השני. כעבור זמן קצר נרצח בשיתוף פעולה של אליזבתה והפלטין מיקלוש גאראי האב. הרצח החזיר את מריה לכס המלכות. באוגוסט 1385 לכד זיגיסמונד את מריה ואילץ אותה להתחתן אתו, והכריז עצמו מלך הונגריה, בתמיכת ליגה של חלק מהאצולה ההונגרית.
בשנת 1386 בעיצומה של מלחמת אזרחים גאראי האב נרצח בעת שניסה להגן באחוזת משפחתו גארה (גוריאן) על שתי המלכות. אליזבתה ומריה שמרכבתן הותקפה על ידי המורדים, האחים יאנוש ופאל הורבאטי ואיוואן פאליז'נה. אלו פעלו, ככל הנראה, בתמיכת זיגיסמונד.
המלכות נפלו בשבי המורדים ונכלאו. בעת המאסר, ב-1387 נפטרה אליזבתה אולי נרצחה בחניקה. בסיוע ונציאני, זיגיסמונד שחרר משבי את אשתו הקטינה והגיע לפיוס זמני עם האצולה שהכירה בו כמלך. אשתו מריה שמרה לו טינה כל שאר חייה כיוון שראתה בו אחראי למות אמה. היא נפטרה כעבור מספר שנים ב-1395.
ביוגרפיה > הקריירה הצבאית והפוליטית > מקורב למלך זיגיסמונד. פעילותו בדרום הממלכה

אחרי שניצל מן הטבח בגארה (1386), שבו נרצח אביו, הצטרף גאראי הצעיר לצבא המלך זיגיסמונד שהיה אז בן 18. ב-1386 מוזכר שמו כקסטלן של המבצר לוגוז' בבאנאט.

הוא הצטיין בפעילותו הצבאית בדרום ממלכת הונגריה - באזורים השייכים לקרואטיה ובוסניה של ימינו.
בשנים 1387–1390 כיהן כבאן של מצ'ווה. ב-1388 התמנה גם ל"אישפאן ראשי" (פרפקט או רוזן ראשי) (főispán) של המחוז ורץ (Verőcz) (וירוויטיצה במזרח קרואטיה)
בשנת 1388 הביס גאראי את צבאו של יאנוש הורבאט בחבל סרם, אולם בשנת 1390 נאלץ להעביר את תפקידיו לבני לושונצי.
ביוגרפיה > הקריירה הצבאית והפוליטית > המסעות הצבאיים במזרח הבלקן

בשנת 1392 חזר גאראי השני לקדמת הבמה הפוליטית והצבאית. ב-1395 השתתף במסע צבאי בוולאכיה ויחד עם פטר פרני חיפה על נסיגת כוחותיו של המלך זיגיסמונד. ב-1396 לחם בקרב ניקופול בבולגריה, בו הכוחות הנוצרים המאוחדים בראשות זיגיסמונד הובסו תבוסה קשה מידי הטורקים.
ביוגרפיה > הקריירה הצבאית והפוליטית > מזימות האצולה וברית מחודשת של גאראי עם המלך זיגיסמונד

תוך הפרת הבטחתו, ב-27 בפברואר 1397, יחד עם הרמן פון צילי רצח גאראי את שני האחים לאצקפי, שהיו לא חמושים, ובכך הסיר מדרכו את אחרוני יריביו המשמעותיים. באותה שנה התמנה גאראי לבאן קרואטיה וסלאבוניה.
אחרי שבשנת 1395 נפטרה המלכה מריה, בהיעדרו של בעלה, התערער שוב השלטון המלכותי. חלק מהמגנטים תמכו במועמדותו של לדיסלאו מסיציליה, בנו של קארלו מנאפולי, לכס המלכות.
המלך זיגיסמונד בילה חמש שנים מחוץ להונגריה, לרבות בצ'כיה, וחזר להונגריה רק בשנת 1401. גאראי לא התנגד ישירות למעצר המלך באפריל באותה שנה, מיוזמת ברונים בראשות הארכיבישוף של אסטרגום, יאנוש קאניז'אי. הם תמכו במועמדים האחרים לכתר, במיוחד בלדיסלאו מסיציליה. זיגיסמונד הושלך למאסר במבצר בודה או בווישגרד. בהמשך, בתיווכו של גאראי, שהעביר לברונים כבני ערובה את אחיו הצעיר ואת בנו, הועבר המלך לטירת שיקלוש, בהשגחתו. בעצת הרוזן הרמן השני מצילי, החליט גאראי לשחרר את זיגיסמונד אחרי 18 שבועות מאסר ולתמוך בחזרתו לשלטון. בקיץ 1401 כרת גאראי עם המלך ברית הידועה כ"ברית שיקלוש", וזכה ממנו להבטחת תפקיד מכריע בניהול ענייני הונגריה. הוקמה ליגת שיקלוש של תומכי המלך, בעוד שזיגיסמונד עצמו הבטיח חנינה לאצולה המורדת. הפשרה עם האצילים הושגה באספה בפאפה ב-27 באוקטובר 1401.
האצילים בחרו בגאראי לפלטין הונגריה. על תמיכתם בבית לוקסמבורג, זכו צילי וגאראי לגמול נאה מוונצסלאוס (וצלב הרביעי), מלך בוהמיה, אחיו של זיגיסמונד, שהיו לו אינטרסים  במתרחש בהונגריה.
סוכם בנוסף שזיגיסמונד וגאראי ישאו את שתי בנותיו של הרמן צילי:ברברה ואנה.
בתור פלטין הונגריה, ליווה גאראי את זיגיסמונד לפראג. בבירה הצ'כית של האימפריה הוכתר זיגיסמונד למלך גרמניה. בשנת 1402 עמד גאראי לצד זיגיסמונד גם בעת השגת ההסכם לגבי ירושת כתר אוסטריה, בעוד חלק גדול מאצילי הונגריה התרחקו ממנו.
מיקלוש גאראי השני החזיק בית בבירת הונגריה, בודה.
נשמרה איגרת של הקיסר זיגיסמונד מ-26 במרץ 1416 שנשלחה מפריז, בה הוענקו לגאראי תוספת לשלט האצולה.
ביוגרפיה > הקריירה הצבאית והפוליטית > פעילותו הדיפלומטית וסוף חייו

מיקלוש גאראי הבן נמנה עם מייסדי מסדר הדרקון. המסדר הוקם על ידי הקיסר זיגיסמונד שכינס במסגרתו את 24 האצילים הנאמנים לו ביותר. בשנת 1414 ליווה גאראי את הקיסר בועידת קונסטנץ שבה נעשו הכנות להתפטרות האנטי-אפיפיור יוחנן השלושה עשר.
ב-1416 ליווה את הקיסר (שכיהן עד אז גם כמלך גרמניה) בצרפת ובאנגליה. באנגליה עסק במשא ומתן דיפלומטי.
בשנת 1431 נסע גאראי יחד עם הקיסר לנירנברג לשם משא ומתן לשלום בין הונגריה לוונציה.
משערים כי גאראי מת בשנת 1433 ושמשרת הנאדור (פלטין) של הונגריה נותרה ריקה עד שנת 1435. אז מינה זיגיסמונד בתפקיד את מתיאש פאלוצי. אחרי שנתיים נוספות התמנה לתפקיד לסלו הדרווארי, והוא כיהן בו עד שנת 1447. באותה שנה בא במקומו בנו של גאראי, לסלו גאראי.
חייו הפרטיים

מיקלוש השני גאראי היה נשוי פעמיים. אשתו הראשונה הייתה ילנה תאודורה או תודורה מסרביה, בתו של לזר חרבליאנוביץ', שליט סרביה. לא ידוע עיתוי נישואיו איתה. ההיסטוריון הסרבי אילריון רובאראץ סבר שהם התקיימו בסביבות 1379-1378. דעה זו מקובלת על ההיסטוריון מיודרג פורקוביץ' אולם לפי חוקר אחר, ראדה מיכלצ'יץ', חתונה זו הייתה צריכה להתנהל רק כשנה או שנתיים אחרי חתונת אחותה דראגאנה עם אלכסנדר, בנו של הצאר הבולגרי איוואן שישמן, כלומר בסביבות 1386. קשר נישואים זה איפשר לאבי הכלה, הקניאז הסרבי לזר, להיות מעורב במלחמת האזרחים שפרצה בהונגריה בעקבות מות המלך לאיוש. אחרי מות תדורה שנת 1405 התחתן גאראי בשנית עם אנה פון צילי, בתו של הרוזן הרמן השני פון צילי, באן סלאבוניה, ואחותה של אשתו השנייה של המלך זיגמונד מלוקסמבורג, ברברה פון צילי. על ידי כך הפך גאראי לגיסם של המלך ושל מלכת הונגריה.
נינתו אנה הייתה מאורסת למלך מאתיאש הוניאדי "קורבינוס".
חייו הפרטיים > נשותיו וצאצאיו

אשתו הראשונה: ילנה תודורה לזרביץ', בתו של לזר חרבליאנוביץ' (נפטרה לפני 1405)
ילדיהם היו:
מיקלוש גאראי (מת ב-1436
קטלין גאראי (מתה ב-1473/1471), אשתו של היינריך החמישי, הרוזן גוריציה
אשתו השנייה - מ-אוגוסט 1405:הרוזנת אנה פון צילי, בתו של הרמן השני פון צילי, באן סלאבוניה
ילדיהם היו:
דורותאה (דורוטיה) גאראי - אשתו של לסלו קניז'אי, אישפאן של שופרון, אחר כך אשתו של רנלדוס רוז'גוני
בורבאלה גאראי, אשתו של השופט הממלכתי יאנוש קורוגי (מת ב-1456)
לסלו גאגאי (1459-1410), נאדור (פלטין) של הונגריה
יאנוש ( מת לפני 1432)
לקריאה נוספת

1843,.Alexander von Pusztay Die Ungarn in ihrem Staats- und Nationalwesen von 889 bis 1842, Band 1, Mayer und Wigand.
1772 ,Carl Gottlieb Windisch Politisch-geographisch- und historische Beschreibung des Königreichs Hungarn. Löwe.
Раде Михаљчић, Крај српског царства, Издавачко-графички завод, Београд (1989), друго издањ
(ראדה מיכלצ'יץ' - מלך האימפריה הסרבית, מהדורה שנייה, בלגרד 1989)
М. А. Пурковић, Кћери кнеза Лазара, Melbourne 1957.
(מ.א. פורקוביץ' - בנות הקנז לזר)
Ludwig Rohbock (illustr.), János Hunfalvy (text) Magyarország és Erdély eredeti képekben: szakasz, 1.-2. köt. Magyarorszag (2 v.) Gustav Georg Lange, Darmstadt 1856
הערות שוליים

↑  כונה בפי העם "קארוי הקטן"
1 2  D.Boulton 2000 ע'348
↑  סוכנות הידיעיות הרומנית אג'רפרס על תולדות העיר לוגוז'
↑  P.Engel ע' 206
| --- | --- |
בקרת זהויות :  NSK: 000057012  VIAF: 305498874   WorldCat (עם VIAF): 305498874
מסנני צ'בישב

מסנני צ'בישב הם מסננים אשר משמשים לצורכי עיבוד אותות (בהנדסת חשמל ובפרט באלקטרוניקה) המתבססים על פולינומי צ'בישב.
ישנם שני סוגים של מסננים: מסדר ראשון ומסדר שני.
מסנן מסדר ראשון

ניתן לראות שזהו מסנן מעביר תדר נמוך וחוסם תדר גבוה.
מסנן מסדר שני

ניתן לראות שזהו מסנן מעביר תדר נמוך וחוסם תדר גבוה.
תגובת תדר של מסנן מסדר 1 \epsilon =1
תגובת תדר של מסנן מסדר שני  \epsilon =0.01
מלחמת אבנר ויואב

מלחמת אבנר ויואב הייתה מלחמה בין שבט יהודה, שמלכו היה דוד ושר צבאו יואב בן צרויה, לשאר ישראל, שמלכם היה איש בושת ושר הצבא אבנר בן נר. המלחמה מתוארת בספר שמואל ב. היא החלה בבריכה בגבעון (אנ') והתפרסה על כל אזור גבעון ומדבר גבעון.
רקע > המלחמה בגלבוע

במלחמה בגלבוע, שהתקיימה בין ישראל לפלשתים, מתו שאול ושלושה מילדיו: יהונתן, מלכישוע ואבינדב. לאחר מותו הומלך דוד למלך יהודה בחברון, על ידי אנשי יהודה, ואיש בושת, בנו של שאול, מונה למלך ישראל על ידי שר צבאו, אבנר. בין שתי הממלכות הייתה יריבות קשה.
המלחמה > קרב הנערים

באחת מן הפעמים, נפגשו אבנר וצבאו, שיצא ממחניים, עם יואב וצבאו, שיצאו מחברון, מסביב לבריכה בגבעון. בעם פגישתם, הציע אבנר ליואב: ”יָקוּמוּ נָא הַנְּעָרִים, וִישַׂחֲקוּ לְפָנֵינוּ” (ספר שמואל ב', פרק ב', פסוק י"ד). יואב מסכים, ומכל אחד מן הצדדים קמים 12 נערים. כל אחד מן הנערים נלחם בנער מן הצד השני, עד לנפילתם. המלבי"ם מפרש, שבתחילה נאבקו אחד בשני בידיהם, ולאחר מכן החלו להילחם בחרבות, אולם יש הסוברים שהנערים החזיקו בראשי הנערים האחרים כדי למנוע מהם להתחמק, ואז לדקור אותם. למקום בו התרחש הקרב בין הנערים ניתן השם "חלקת הצורים".
המלחמה > מרדף עשהאל אחר אבנר

לאחר המקרה עם הנערים, התחזק הקרב בין שני הצדדים למלחמה קשה. במלחמה, אבנר וצבאו נחלו הפסדים והחלו להימלט. כשהחל אבנר לברוח, התחיל לרדוף אחריו עשהאל בן צרויה, אחיו של יואב, שתואר כאדם מהיר: ”וַעֲשָׂהאֵל קַל בְּרַגְלָיו, כְּאַחַד הַצְּבָיִם אֲשֶׁר בַּשָּׂדֶה” (ספר שמואל ב', פרק ב', פסוק י"ח).
אבנר מבקש מעשהאל להפסיק לרדוף אחריו, אלא לרדוף אחר אחד מן נעריו, אך עשהאל לא מסכים. אבנר מבקש שוב, ומזהיר אותו שאם ימשיך לרודפו, יהרגהו, אך עשהאל ממשיך לרדוף אחריו, ואבנר מכה אותו בחניתו בצלע החמישית, שבאזור הלב, ומרב חוזק המכה, החנית יוצאת מגבו של עשהאל והוא מת במקום. הוא נקבר בקבר אביו בבית לחם.
המלחמה > אבדות

במלחמה היו לשני הצדדים אבדות: מצבאו של אבנר נהרגו 360 איש, ומצבא יהודה נהרגו 20 איש, ביניהם עשהאל.